На основу члана 59.став 1.Закона о задуживању, дугу и гаранцијама Републике Српске („Службени гласник Републике Српске“, број 71/12 и 52/14), члана 39. Став 2. тачке 25. Закона о локалној самоуправи („Службени гласник Републике Српске“, број:97/16), и члана 38.став 2.тачка ћ) Статута Града Бијељина („Службени гласник Града Бијељина“, број: 8/13, 27/13 и 30/16), Скупштина Града на 3.сједници одржаној дана 29. децембра 2016.године, донијела је

О Д Л У К У

О КРЕДИТНОМ ЗАДУЖЕЊУ ГРАДА БИЈЕЉИНА

ЗА РЕФИНАНСИРАЊЕ ПОСТОЈЕЋИХ КРЕДИТНИХ ОБАВЕЗА

I

1. Прихвата се кредитно задужење Града Бијељина у износу од 15.979.454,00 КМ.
2. Намјена кредитног задужења је искључиво за рефинансирање неисплаћеног дугорочног кредита.

II

Кредитна средства за рефинансирање неисплаћеног дугорочног дуга обезбјеђују се под сљедећим условима:

* износ кредита: не више од 15.979.454,00 КМ по основу главнице
* намјена: рефинансирање неисплаћеног дугорочног дуга,
* каматна стопа: варијабилна, не више од 6-мјесечни EURIBOR+5,3%
* начин отплате - у једнаким мјесечним ануитетима,
* грејс период: без грејс периода,
* рок враћања кредита: 120 мјесеци,
* обрада захтјева: не више од 0,5% од износа кредита, једнократно,
* обезбјеђење: мјенице и вирмански налози Града

III

1. Кредитна средства из тачке I ове Одлуке биће искоришћена за рефинансирање неисплаћеног домаћег дугорочног дуга, код комерцијалних банака, у износу до 15.979.454,00 КМ (остатак главнице на дан 30.11.2016.године, који доспјева у децембру 2016.године и током 2017., 2018.и 2019.године), и то код:

* „UniCredit Bank“ а.д. Бања Лука

са остатком главнице у износу од 1.500.000,00 КМ

* НЛБ Банка а.д. Бања Лука

са остатком главнице у износу од 3.780.000,00 КМ

* Нове банке а.д.Бања Лука (кредит од 2.000.000,00 КМ)

са остатком главнице у износу од 832.972,00 КМ

* Нове банке а.д.Бања Лука (кредит од 3.000.000,00 КМ)

са остатком главнице у износу од 1.091.342,00 КМ

* Нове банке а.д.Бања Лука (кредит од 10.000.000,00 КМ)

са остатком главнице у износу од 3.000.000,00 КМ

* Комерцијалне банке а.д.Бања Лука

са остатком главнице у износу од 1.600.000,00 КМ

* Свјетске банке

са остатком главнице у износу од 80.702,00 КМ

* Обвезнице

Са остатком главнице 4.094.438,00 КМ

1. Спецификација кредитних обавеза из подтачке 1. ове тачке дата је у прилогу и чини саставни дио ове Одлуке.

IV

1. Укупна задуженост Града Бијељина по дугорочним кредитима који подлијежу законском ограничењу износи на дан 30.11.2016.године 31.540.530,69 КМ (главница 27.231.373,58 КМ и камата 4.309.157,11 КМ).
2. Годишњи ануитет по текућим дугорочним кредитима који подлијеже законском ограничењу у 2016.години износи 6.876.222,00 КМ ( од чега се на главницу односи 5.534.852,00 КМ, а на камату 1.341.370.00 КМ) или 16.25 % редовних прихода осварених у 2015.години.
3. Годишњи ануитет у 2017.години, који подлијеже законском ограничењу, по текућим дугорочним кредитима износи 6.853.395,00 КМ ( од чега се на главницу односи 5.708.365,00, а на камату 1.145.030,00 КМ) , а према новом задужењу, у складу са овом Одлуком, оцјењује се у износу од 4.500.000,00 КМ ( главница 4.000.000,00 КМ и камата 500.000,00 КМ), односно представља 10,63% редовних прихода остварених у 2015.години.

V

Овлашћује се Градоначелник Града Бијељина да потпише све акте неопходне за реализацију кредитног задужења из тачке I ове Одлуке.

VI

За реализацију ове Одлуке задужује се Одјељење за финансије.

VII

Ова Одлука ступа на снагу наредног дана од дана објављивања у „Службеном гласнику града Бијељина“, а примјењиваће се по добијању сагласности Министарства финансија Републике Српске.

Број: 01-022-94/16 П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Дана, 29. децембар 2016.год.

Славиша Марковић