РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-266/16

Датум: 29. децембар 2016. године

На основу члана 39. став 2. тачка 21. Закона о локалној самоуправи (''Службени гласник Републике Српске'', број: 97/16), члана 18. став 2. Закона о систему јавних служби (''Службени гласник Републике Српске'', број: 68/07, 109/12 и 44/16), члана 73. став 2. Закона о здравственој заштити (''Службени гласник Републике Српске'', број: 106/09 и 44/15), члана 28. став 1. алинеја 1. Статута ЈЗУ Дом здравља Бијељина број 452/11-1 од 07.02.2011. године, Одлуке о измјенама и допунама Статута ЈЗУ Дом здравља Бијељина број 7412/13 од 12.12.2013. године и Одлуке о измјенама и допунама Статута ЈЗУ Дом здравља Бијељина број 6226/14 од 16.12.2014. године и члана 38. став 2. тачка ав) Статута Града Бијељина („Службени гласник Града Бијељина“, број: 8/13, 27/13 и 30/16), Скупштина Града Бијељина на сједници одржаној дана 29. децембра 2016. године, д о н и ј е л а је

**Р Ј Е Ш Е Њ Е**

**О РАЗРЈЕШЕЊУ ДИРЕКТОРА ДОМА ЗДРАВЉА БИЈЕЉИНА**

1. Доц. др. Златко Максимовић, из Бијељине, разрјешава се дужности директора Дома здравља Бијељина, због истека мандата на који је именован.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

**О б р а з л о ж е њ е**

Чланом 39. став 2. тачка 21. Закона о локалној самоуправи („Службени гласинк Републике Српске“, број: 97/16) прописано је да Скупштина бира и разрјешава предсједника скупштине, потпредсједника скупштине, замјеника градоначелника, односно начелника општине и чланове сталних и повремених радних тијела скупштине, именује и разрјешава секретара скупштине и начелника одјељења, односно службе и врши избор, именовања и разрјешења на другим позицијама у складу са законом. Чланом 18. став 2. Закона о систему јавних служби (''Службени гласник Републике Српске'', број: 68/07, 109/12 и 44/16) прописано је да директора установе именује и разрјешава оснивач, на период од четири године и уз претходно спроведен поступак јавне конкуренције. Чланом 73. став 2. Закона о здравственој заштити (''Службени гласник Републике Српске'', број: 106/09 и 44/15) прописано је да Управни одбор и директора установе из става 1. тог члана именује и разрјешава оснивач јавне здравствене установе, у складу са законом и статутом.

Чланом 28. став 1. алинеја 1. Статута ЈЗУ Дом здравља Бијељина број 452/11-1 од 07.02.2011. године и Одлуке о измјенама и допунама Статута ЈЗУ Дом здравља Бијељина број 7412/13 од 12.12.2013. године и Одлуке о измјенама и допунама Статута ЈЗУ Дом здравља Бијељиан број 6226/14 од 16.12.2014. године прописано је да дужност директора Дома здравља Бијељина престаје истеком мандата на који је именован, док је одредбом члана 38. став 2. тачка ав) Статута Града Бијељина („Службени гласник Града Бијељина“, број: 8/13, 27/13 и 30/16) прописано да Скупштина града, у оквиру свог дјелокруга, именује и разрјешава органе управљања и руковођења у привредним друштвима, организацијама и јавним установама чији је оснивач Град, у складу са законом.

Имајући у виду чињеницу да је Доц. др. Златко Максимовић именован за директора Дома здравља рјешењем Скупштине града Бијељина у претходном сазиву број 01-111-158/12 од 27.12.2012. године, да је прије доношења рјешења о именовању број 01-111-158/12 од 27.12.2012. године проведен поступак јавне конкуренције, да мандат директора Дома здравља Бијељина траје четири године, те да је истекао временски период од четири године на који је именован, одлучено је као у диспозитиву.

ПОУКА О ПРАВНОМ ЛИЈЕКУ:

Ово рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

Достављено: П Р Е Д С Ј Е Д Н И К

1. Златко Максимовић, СКУПШТИНЕ ГРАДА БИЈЕЉИНА

2. Архива.

Славиша Марковић