РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-277/16

Датум: 29. децембар 2016. године

На основу члана 38. став (2) тачка п), а у вези са чланом 51. став (1) и (2) Статута Града Бијељина („Службени гласник Града Бијељина“, број: 8/13, 27/13 и 30/16) и члана 36. став (1), а у вези са чланом 64. Пословника Скупштине Града Бијељина („Службени гласник Града Бијељина“, број: 13/13, 2/14, 5/14 и 30/16), Скупштина Града Бијељина на сједници одржаној дана 29. децембра 2016. године, д о н и ј е л а је

**Р Ј Е Ш Е Њ Е**

**О ИМЕНОВАЊУ ЧЛАНА КОМИСИЈЕ ЗА ПЛАНИРАЊЕ РАЗВОЈА ГРАДА**

**СКУПШТИНЕ ГРАДА БИЈЕЉИНА**

1. У Комисију за планирање развоја града Скупштине Града Бијељина именује су:

- Јован Гајић, предсједник.

1. Ово Рјешење ступа на снагу даном доношења, а објавиће се у „Службеном гласнику Града Бијељина“.

**О б р а з л о ж е њ е**

Чланом 38. став (2) тачка п) Статута Града Бијељина („Службени гласник Града Бијељина“, број: 8/13, 27/13 и 30/16) прописано је да Скупштина града, у оквиру свог дјелокруга, бира и разрјешава предсједника Скупштине Града, потпредсједника Скупштине Града, замјеника Градоначелника, секретара Скупштине Града, начелнике одјељења или служби и чланове сталних и повремених радних тијела Скупштине Града, док је чланом 51. прописано да Скупштина Града може за извршење својих задатака оснивати сталне и повремене комисије, одборе и савјете, као радна тијела Скупштине Града (став 1), те да се чланова, дјелокруг и начин рада сталних радних тијела Скупштине Града уређује пословником Скупштине Града, а повремених радних тијела одлуком Скупштине Града о оснивању тих тијела (став 2).

Чланом 36. став 1. Пословника Скупштине Града Бијељина („Службени гласник Града Бијељина“, број: 13/13, 2/14, 5/14 и 30/16) прописано је да се за извршавање појединих питања из надлежности Скупштине, предлагање и разматрање аката, те за проучавање и разматрање других питања образују комисије, одбори и савјети као стална и повремена радна тијела, док је чланом 64. прописано да Комисију за планирање развоја Града чини предсједник и шест чланова који се бирају из реда одборника у Скупштини и из реда стручних и научних лица из области права и економије.

Дана 17.11.2016. године на конститутивној сједници Скупштине града Бијељина, донијето је Рјешење о избору Комисије за планирање развоја града Скупштине града Бијељина. Миле Пејчић је у међувремену дао оставку на мјесто одборника у Скупштини града Бијељина, након чега је донијето рјешење о његовом разрјешењу. Комисија за избор и именовања је доставила приједлог кандидата за члана Комисије за планирање развоја града. Након проведеног јавног гласања утврђено је да је приједлог Комисије за избор и именовања усвојен већином од укупног броја одборника Скупштине града Бијељина, те је ријешено као у диспозитиву.

ПОУКА О ПРАВНОМ ЛИЈЕКУ:

Ово рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

Достављено: П Р Е Д С Ј Е Д Н И К

1. Именованом, СКУПШТИНЕ ГРАДА БИЈЕЉИНА

2. Архива.

Славиша Марковић