РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-268/16

Датум: 29. децембар 2016. године

На основу члана 39. став 2. тачка 33. Закона о локалној самоуправи (''Службени гласник Републике Српске'', број: 97/16), члана 16. став 1. Закона о систему јавних служби (''Службени гласник Републике Српске'', број: 68/07, 109/12 и 44/16), члана 38. став (2) тачка ав) Статута Града Бијељина („Службени гласник Града Бијељина“, број: 8/13, 27/13 и 30/16) и члана 13. став 1. алинеја 5. Статута Аграрног фонда Града Бијељина број 155-1/13 од 17.10.2013. године, Скупштина Града Бијељина на сједници одржаној дана 29. децембра 2016. године, д о н и ј е л а је

**Р Ј Е Ш Е Њ Е**

**О РАЗРЈЕШЕЊУ ЧЛАНОВА УПРАВНОГ ОДБОРА АГРАРНОГ ФОНДА ГРАДА БИЈЕЉИНА**

1. Драган Вуковић, Драгиша Живановић и Младен Мијић, из Бијељине, разрјешавају се дужности чланова Управног одбора Аграрног фонда Града Бијељина, због оставке већине чланова Управног одбора.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

**О б р а з л о ж е њ е**

Чланом 39. став 2. тачка 33. Закона о локалној самоуправи („Службени гласинк Републике Српске“, број: 97/16) прописано је да Скупштина именује и разрјешава директора и управни одбор установе чији је оснивач или суоснивач јединица локалне самоуправе, у складу са законом. Чланом 16. став 1. Закона о систему јавних служби (''Службени гласник Републике Српске'', број: 68/07, 109/12 и 44/16) прописано је да Управни одбор установе именује и разрјешава оснивач, док је одредбом члана 38. став 2. тачка ав) Статута Града Бијељина („Службени гласник Града Бијељина“, број: 8/13, 27/13 и 30/16) прописано да Скупштина града, у оквиру свог дјелокруга, именује и разрјешава органе управљања и руковођења у привредним друштвима, организацијама и јавним установама чији је оснивач Град, у складу са законом. Чланом 13. став 1. алинеја 5. Статута Аграрног фонда Града Бијељина број 155-1/13 од 17.10.2013. године прописано је да је критеријум за разрјешење чланова Управног одбора оставка већине чланова Управног одбора.

Скупштина града Бијељина у претходном сазиву, на 7. сједници одржаној дана 26.04.2013. године и 37. сједници одржаној дана 08.10.2015. године, донијела је Рјешења број 01-111-155/13 и 01-111-79/15, којим су Драган Вуковић, Драгиша Живановић и Младен Мијић именовани за чланове Управног одбора Аграрног фонда Града Бијељина. Драгиша Живановић и Драган Вуковић поднијели су оставке на чланство у Управном одбору Аграрног фонда Града Бијељина. Имајући у виду чињеницу да су Драгиша Живановић и Драган Вуковић поднијели оставке на чланство у управном одбору, те да је тиме испуњен критеријум за разрјешење Управног одбора Аграрног одбора Града Бијељина обзиром да је већина чланова дала оставку, одлучено је као у диспозитиву.

ПОУКА О ПРАВНОМ ЛИЈЕКУ:

Ово рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

Достављено: П Р Е Д С Ј Е Д Н И К

1. Именованим, СКУПШТИНЕ ГРАДА БИЈЕЉИНА

2. Архива.

Славиша Марковић