На основу члана 8. Закона о министарским, владиним и другим именовањима Републике Српске ( „Службени гласник Републике Српске“, број: 41/03) и члана 38. став 2. алинеја ав) Статута Града Бијељина („Службени гласник Града Бијељина“, број: 8/13, 27/13 и 30/16) Скупштина Града Бијељина на сједници одржаној дана 29. децембра 2016. године, расписала је

Ј А В Н И К О Н К У Р С

ЗА ПОПУНУ УПРАЖЊЕНОГ МЈЕСТА

I ЧЛАНОВА УПРАВНОГ ОДБОРА АГРАРНОГ ФОНДА ГРАДА БИЈЕЉИНА

У Управни одбор бира се 3 ( три ) члана из реда оснивача.

II ОПИС ПОСЛОВА

У п р а в н и о д б о р

Управни одбор доноси Статут, одлучује о пословању Фонда, разматра и усваја извјештај о пословању и годишњи обрачун, доноси програм рада и финансијски план установе, одлучује о кориштењу средстава, у складу са законом и статутом Фонда и врши друге послове утврђене актом о оснивању и статутом.

III М А Н Д А Т

Чланови Управног одбора из тачке II именују се на период од 4 ( четири ) године.

IV С Т А Т У С

Актом о именовању члан Управног одбора не заснива радни однос. Члан Управног одбора оставрује право на накнаду у складу са Одлуком о ограничавању висине накнада за рад чланова управних и надзорних одбора у јавним установама и предузећима чији је оснивач Град Бијељина ( „Службени гласник Града Бијељина“, број: 27/13).

V ОПШТИ УСЛОВИ ЗА КАНДИДАТЕ

• Да су држављани БиХ – Републике Српске ,

• Да су старији од 18 година,

• Да нису отпуштени из државне службе, на било којем нивоу власти у БиХ, као резултат дисциплинске мјере, у периоду од три године прије објављивања конкурса,

• Да не служе казну изречену од стране Међународног суда за бившу Југославију и да нису под оптужбом тог Суда, а да се нису повиновали налогу да се појаве пред Судом.

• Да нису осуђивани за кривична дјела која их чине неподобним за вршење дужности.

VI ПОСЕБНИ УСЛОВИ И КРИТЕРИЈИ ЗА КАНДИДАТЕ

Посебни услови за кандидате за чланове Управног одбора су:

- висока (VII степен) или виша (VI степен) стручна спрема,

- познавање проблематике у дјелатности којом се бави правни субјект,

- познавање садржаја и начина рада органа управљања,

- доказани резултати рада на ранијим пословима.

VII СУКОБ ИНТЕРЕСА

Кандидати не могу обављати дужности нити активности или бити на положају који доводи до сукоба интереса у складу са Законом о министарским, владиним или другим именовањима Републике Српске ( „ Службени гласник Републике Српске“, број: 41/03), Законом о спречавању сукоба интереса у органима власти Републике Српске ( „Службени гласник Републике Српске“, број: 73/08), Законом о локалној самоуправи ( „Службени гласник Републике Српске“, број: 97/16) и другим законима.

Кандидати не могу бити лица која су на функцији у политичкој странци.

VIII ПОТРЕБНА ДОКУМЕНТА

Уз пријаву на конкурс кандидати су дужни приложити доказе о испуњавању општих и посебних услова, у оригиналу или овјереној копији:

1. увјерење о држављанству (не старије од 6 мјесеци),

2. извод из матичне књиге рођених,

3. диплому о завршеној високој или вишој стручној спреми,

4. својеручно потписану и овјерену изјаву о испуњавању општих услова из тачке V алинеја 3. и 4., Конкурса,

5. својеручно потписану и овјерену изјаву о непостојању сукоба интереса (тачка VII Конкурса),

6. биографију о кретању у служби,

7. ако посједује и друге доказе којима доказује резултате рада на ранијим пословима и посједовање организационих способности.

Увјерење да кандидат није осуђиван – кандидати који су рођени ван подручја Републике Српске лично ће доставити увјерење. За канидате рођене у Републици Српској, а који уђу у ужи избор, Комисија ће увјерење тражити службеним путем код надлежног Центра јавне безбједности.

IX РОК ЗА ПОДНОШЕЊЕ ПРИЈАВА

Рок за подношење пријава је 14 дана од дана објављивања конкурса.

Непотпуне и неблаговремене пријаве неће бити узете у разматрање.

О резултатима конкурса кандидати ће бити писмено обавијештени.

Пријаве се могу доставити лично или путем поште на адресу:

СКУПШТИНА ГРАДА БИЈЕЉИНА

Трг Краља Петра I Карађорђевића број 1.

са назнаком „ Комисија за избор“.

X ОБЈАВЉИВАЊЕ

Јавни конкурс ће се објавити у "Службеном гласнику Републике Српске" и дневном листу ''Независне новине''.

Јавни конкурс ће се објавити и у "Службеном гласнику Града Бијељина", али се та објава неће рачунати у рокове за пријављивање кандидата.

Број: 01-111-283/16 П Р Е Д С Ј Е Д Н И К

Датум: 29. децембар 2016. Године СКУПШТИНЕ ГРАДА БИЈЕЉИНА

Славиша Марковић